ഒമാനിലേക്ക് വരുന്നവര് ശ്രദ്ധിക്കുക: ഈ എട്ട് വാക്സിനുകള്ക്ക് മാത്രം അംഗീകാരം മസ്കത്ത്: ഇന്ത്യയടക്കമുള്ള രാജ്യങ്ങളില് നിന്നുള്ളവരുടെ പ്രവേശന വിലക്ക് സെപ്റ്റംബര് ഒന്ന് മുതല് നീക്കാനിരിക്കെ അംഗീകാരമുള്ള വാക്സിനുകളുടെ വിഷയത്തില് വ്യക്തത വരുത്തി ഒമാന്. എട്ട് വാക്സിനുകള്ക്കാണ് അംഗീകാരമുള്ളതെന്ന് ആരോഗ്യമന്ത്രി ഡോ. അഹമ്മദ് അല് സഈദി വാര്ത്താസമ്മേളനത്തില് അറിയിച്ചു.അംഗീകാരമുള്ള വാക്സിനുകള്: ഫൈസര്ബയോണ്ടെക്ക് ഓക്സ്ഫഡ് ആസ്ട്രാസെനക്ക ആസ്ട്രാസെനക്കകോവിഷീല്ഡ് ജോണ്സണ് ആന്റ് ജോണ്സണ് സിനോവാക് മൊഡേണ സ്പുട്നിക് സിനോഫാം ഒമാനിലെത്തുന്നതിന് 14 ദിവസം മുമ്ബ് രണ്ടാമത്തെ ഡോസ് വാക്സിന് സ്വീകരിക്കണം. വിസ പുതുക്കാനും വാക്സിനേഷന് നിര്ബന്ധമാണ്. ഇതിന് ഒരു ഡോസ് വാക്സിനെങ്കിലും സ്വീകരിച്ചിരിക്കണം. ഒക്ടോബര് ഒന്നു മുതല് സ്വദേശികളും വിദേശികളും രണ്ട് ഡോസ് വാക്സിന് സ്വീകരിക്കല് നിര്ബന്ധമാണ്.